Diari Oficial de la Generalitat Valenciana


Sumari del DOGV 5678, del 11-01-2008 (2007/15140)

Acord de creació de fitxers de dades de caràcter personal de titularitat pública del Col·legi Oficial de Detectius Privats de la Comunitat Valenciana.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2007/12/10/(1)/dof/vci/html**

### Dades del document

Número de DOGV
:   5678

Data del DOGV
:   11-01-2008

Secció del DOGV
:   I. DISPOSICIONS GENERALS

Número del document
:   2007/15490


Data del document
:   10-12-2007

Organisme emissor
:   Col·legi Oficial de Detectius Privats de la Comunitat Valenciana

Tipus de document
:   Acord

Descriptors 

:   * legislació
    * base de dades
    * dades personals
    * col·legi professional

Acord de creació de fitxers de dades de caràcter personal de titularitat pública del Col·legi Oficial de Detectius Privats de la Comunitat Valenciana. [2007/15265]  
La Junta de Govern del Col·legi Oficial de Detectius Privats de la Comunitat Valenciana (CODPCV), reunida en data de 10 de desembre del 2007, acorda per unanimitat aprovar la disposició de creació de fitxers de titularitat pública de caràcter personal del col·legi, en els termes següents:   
Article 1. Es creen els fitxers de dades de caràcter personal de titularitat pública de la responsabilitat del Col·legi Oficial de Detectius Privats de la Comunitat Valenciana que es detallen en els annexos de la present disposició i que hauran d'adequar-se als termes i condicions establits en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, i disposicions de desplegament, en particular a les prescripcions establides en el Reial Decret 994/1999, d'11 de juny, pel qual s'aprova el Reglament de Mesures de Seguretat dels Fitxers Automatitzats que Incloguen Dades de Caràcter Personal.   
Article 2. El Col·legi Oficial de Detectius Privats de la Comunitat Valenciana, com a responsable dels fitxers i tractaments, haurà d'adoptar les mesures necessàries per a garantir que les dades de caràcter personal existents en estos s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/1974, de 13 de febrer, i la resta de normativa de caràcter general o sectorial que afecte la professió, en relació amb la Llei Orgànica 15/1999, de 13 de desembre, de Protecció de Dades de Caràcter Personal.   
Article 3. Els professionals afectats podran exercir els drets d'accés, rectificació, oposició i cancel·lació, davant de la Secretaria del Col·legi Oficial de Detectius Privats de la Comunitat Valenciana, ala seu oficial del Col·legi, a València, CP 46208, carrer de la Costera, número 2.  
Article 4. Delegar en la Junta de Govern del Col·legi Oficial de Detectius Privats de la Comunitat Valenciana la creació d'aquells nous fitxers de dades de caràcter personal de titularitat pública que, si pertoca, resulten necessaris per a l'exercici de les finalitats i funcions públiques pròpies del Consell, d'acord amb la Llei de Col·legis Professionals i la Llei de Protecció de Dades.   
Així mateix, es delega en la indicada Junta de Govern la modificació o supressió de tots els fitxers de titularitat pública de responsabilitat del Col·legi Oficial de Detectius Privats de la Comunitat Valenciana   
Disposicions finals  
Primera. Es traslladarà la present disposició a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció al Registre General de Protecció de Dades els fitxers de què siguen titulars les administracions públiques. Així mateix, l'article 5 del Reial Decret 1332/1994, de 20 de juny de 1994, que desplega determinats aspectes de la Llei Orgànica 5/1992, i que està en vigor en tot el que no s'opose a la LOPD, assenyala que qualsevol fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent responsable del fitxer, per a la seua inscripció al Registre General de Protecció de Dades, mitjançant el trasllat, a través del model normalitzat que a este efecte elabore l'Agència, d'una còpia de la disposició de creació del fitxer.   
Segona. La present disposició entrarà en vigor l'endemà de la seua publicació en el Diari Oficial de la Comunitat Valenciana.  
ANNEX I  
Fitxers de professionals: col·legiats, acreditats i inscrits   
Fitxers que inclouen dades de caràcter personal i d'activitat dels professionals.   
Usos i fins:   
- Registre de col·legiats, acreditats i inscrits.   
- Control de títols, d'exercici professional i especialització.   
- Acreditació de l'habilitació professional dels col·legiats, dels acreditats i dels inscrits.   
- Control d'incompatibilitats professionals.   
- Registre de càrrecs corporatius.   
- Gestió de quotes col·legials.   
- Llista de pèrits judicials i extrajudicials.   
- Emissió de certificats i Acreditacions relacionats amb l'exercici de potestats juridicopúbliques.   
- Enviament de comunicacions, en l'àmbit nacional i internacional, vinculades amb l'exercici de potestats de dret públic.   
- Torns i horaris d'assistència en serveis d'interés públic.   
- Fins científics, històrics i estadístics.   
- Mediació i arbitratge.   
- L'exercici de qualsevol altra potestat estatutària de dret públic.   
Responsable de fitxers: el Col·legi Oficial de Detectius Privats de la Comunitat Valenciana.   
Col·lectiu afectat:   
Professionals detectius privats legalment habilitats i col·legiats.  
Procediment de recollida de dades:   
Fitxes d'adscripció, declaracions, documentals o telemàtiques.   
Estructura bàsica i tipus de dades:   
Dades identificatives: nom i cognoms; DNI/NIF, passaport i/o permís de residència; adreça professional: inclou telèfon, fax, adreça electrònica i web; adreça particular (consentiment previ); Dades de característiques personals: data i lloc de naixement, nacionalitat, sexe; Dades acadèmiques i professionals: adscripció al col·legi corresponent, data d'alta i, si pertoca, canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial, número de col·legiat, números de targeta professional d'identificació (TPI); data d'expedició del títol i universitat (en el cas de titulats estrangers, a més, document acreditatiu del reconeixement, homologació o convalidació del títol), col·legi/s d'adscripció de procedència, data i causa d'alta i baixa, autoritat competent de l'estat membre de la Unió Europea, d'origen o d'acollida, del professional inscrit, Circumstàncies que afecten l'habilitació professional, i incompatibilitats, Àmbit territorial d'actuació en l'exercici de la professió, llengües oficials i idiomes, modalitats d'exercici professional i especialitzacions, càrrecs corporatius; Altres dades: domiciliació bancària, règim de previsió social.  
Cessions previstes:   
Òrgans jurisdiccionals, administracions general de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei. Serveis públics responsables de la producció d'estadístiques oficials. Qualsevol altra que resulte de la normativa vigent, amb rang de llei.   
Transferències:   
Autoritats competents dels estats membres de la Unió Europea, d'origen o d'acollida, dels professionals inscrits. Si pertoca, organismes i entitats internacionals, amb competència en la matèria.   
Unitat o servei davant el qual es pot exercitar el dret d'accés:   
Secretaria del Col·legi Oficial de Detectius Privats de la Comunitat Valenciana.   
Mesures de seguretat:  
Nivell bàsic.   
ANNEX II  
Fitxers relatius a recursos, queixes,   
denúncies i sancions professionals  
Fitxers que inclouen dades personals i professionals dels col·legiats acreditats i dels inscrits en relació amb queixes, denúncies, informacions reservades i expedients disciplinaris, d'acord amb la legislació de col·legis professionals i estatuts del Col·legi Oficial de Detectius Privats de la Comunitat Valenciana.   
Usos i fins:   
- Registre de reclamacions, queixes i/o denúncies presentats contra actuacions dels professionals col·legiats, dels acreditats i dels inscrits.   
- Control de tramitació i resolució de queixes i denúncies.   
- Control deontològic i disciplinari de l'exercici professional.   
- Gestió i control de tramitació d'expedients.   
- Gestió i control de recursos relacionats amb la tramitació d'expedients en via administrativa i jurisdiccional.   
- Emissió de certificats.   
- Compliment i execució de resolucions i sentències. Responsable de fitxers:   
Col·legi Oficial de Detectius Privats de la Comunitat Valenciana.  
Col·lectiu afectat:   
Professionals col·legiats, acreditats o inscrits, denunciants i interessats.   
Procediment de recollida de dades:   
Documentals o telemàtiques procedents de denúncies o reclamacions relacionades amb el procediment.   
Estructura bàsica i tipus de dades:   
Dades especialment protegides relatives a infraccions: dades referents a diligències informatives, tramitació d'expedients i compliment i execució de resolucions i sentències; Dades identificatives: nom i cognoms; DNI, passaport i/o permís de residència o treball; Adreça a l'efecte de notificacions; Dades acadèmiques i professionals: adscripció col·legial, número de col·legiat, d'acreditat o d'inscrit, modalitat d'exercici i especialització, autoritats competents dels estats membres de la Unió Europea, o d'origen o d'acollida, dels professionals acreditats i dels inscrits; Dades economicofinanceres: domiciliació bancària.   
Cessions previstes:   
Òrgans jurisdiccionals, administracions general de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei. Serveis públics responsables de la producció d'estadístiques oficials. Qualsevol altra que resulte de la normativa vigent, amb rang de llei; col·legis oficials de la mateixa professió; comunicacions necessàries per a la tramitació i execució d'actuacions.   
Transferències:   
Autoritats competents dels estats membres de la Unió Europea, o d'origen o d'acollida, dels professionals acreditats i dels inscrits.   
Consell de Col·legis de la Unió Europea, si pertoca.   
Unitat o servei davant del qual es pot exercir el dret d'accés:   
Secretaria del Col·legi Oficial de Detectius Privats de la Comunitat Valenciana.   
Mesures de seguretat:  
Nivell mitjà.   
ANNEX III  
Fitxer de visats col·legials   
Usos i fins:   
- Registre i control de les intervencions professionals dels col·legiats.   
- Acreditació de la identitat, habilitació legal i col·legial del detectiu privat que ha adquirit el visat. Control d'incompatibilitats i altres circumstàncies inhabilitadores.   
- Elaboració d'estadístiques.   
Responsable de fitxer:   
Col·legi Oficial de Detectius Privats de la Comunitat Valenciana.  
Col·lectius afectats:   
Col·legiats i contractants de la investigació privada.   
Procediment de recollida de dades:  
- Personalment, a través del detectiu privat legalment habilitat, sol·licitant de visat.  
Tipus de dades   
Dades del col·legiat: nom i cognoms, NIF, targeta d'identificació professional (TPI), adreça professional (inclou telèfon, fax i correu electrònic, si pertoca).   
Cessions previstes:   
- Administracions públiques competents.   
- Òrgans jurisdiccionals   
- Interessat/s legítim/s: part/s contractant/s  
Unitat o servei davant el qual es puga exercir el dret d'accés:   
Secretaria del Col·legi Oficial de Detectius Privats de la Comunitat Valenciana  
Mesures de seguretat:   
- Nivell bàsic.   
ANNEX III  
Fitxer d'intrusisme professional  
Usos i fins:   
- Dades sobre persones alienes al CODPCV que han sigut objecte d'expedient per intrusisme professional en l'exercici de la professió de detectiu privat  
- Recollida de denúncies per intrusisme professional responsable de fitxer:   
Col·legi Oficial de Detectius Privats de la Comunitat Valenciana.  
Col·lectius afectats:  
Col·legiats i contractants de la investigació privada.   
Procediment de recollida de dades:  
Fonts accessibles al públic, entitats privades, denúncies davant del Col·legi.  
Tipus de dades:  
Nom i cognoms del denunciat, adreça (inclou telèfon, fax i correu electrònic, si pertoca), motiu de la denúncia.   
Cessions previstes:  
Administracions públiques competents; Òrgans jurisdiccionals.  
Unitat o servei davant del qual es puga exercir el dret d'accés:   
Secretaria del Col·legi Oficial de Detectius Privats de la Comunitat Valenciana.  
Mesures de seguretat:   
Nivell mitjà.   
València, 10 de desembre del 2007.- El president del CODPCV: Luis Iglesias Asuar. La secretària del CODPCV: Raquel Maynero.


Còpia Permalink ELI